Κανονισμός (ΕΚ) αριθ. 1926/2000 της Επιτροπής

της 11ης Σεπτεμβρίου 2000

για τη χορήγηση αντισταθμιστικής αποζημίωσης στις οργανώσεις παραγωγών για αλιεύματα τόνου που παραδόθηκαν στη βιομηχανία μεταποίησης κατά τη διάρκεια της περιόδου από την 1η Οκτωβρίου έως τις 31 Δεκεμβρίου 1999

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3759/92 του Συμβουλίου, της 17ης Δεκεμβρίου 1992, περί κοινής οργανώσεως της αγοράς στον τομέα των προϊόντων αλιείας και υδατοκαλλιέργειας(1), όπως τροποποιήθηκε τελευταία από τον κανονισμό (ΕΟΚ) αριθ. 3318/94(2), και ιδίως το άρθρο 18 παράγραφος 6,

Εκτιμώντας τα ακόλουθα:

(1) Η αντισταθμιστική αποζημίωση που αναφέρεται στο άρθρο 18 του κανονισμού (ΕΟΚ) αριθ. 3759/92 χορηγείται, υπό ορισμένους όρους, στις οργανώσεις παραγωγών τόνου της Κοινότητας για τις ποσότητες τόνου που παραδίδονται στη βιομηχανία μεταποίησης κατά τη διάρκεια του ημερολογιακού τριμήνου, το οποίο αφορούν οι διαπιστώσεις τιμών, όταν ταυτόχρονα η τριμηνιαία μέση αγοραία τιμή στην κοινοτική αγορά και η τιμή "ελεύθερο στα σύνορα" προσαυξημένη ενδεχομένως κατά το ποσό της επιβληθείσας εξισωτικής εισφοράς, βρίσκονται σε επίπεδο κατώτερο από το 9 % της κοινοτικής τιμής παραγωγού του εν λόγω προϊόντος.

(2) Η ανάλυση της κατάστασης που επικρατεί στην κοινοτική αγορά επέτρεψε να διαπιστωθεί ότι, για τον κιτρινόπτερο τόνο (Thunnus albacares) βάρους άνω των 10 χιλιογράμμων ανά τεμάχιο, τον κιτρινόπτερο τόνο (Thunnus albacares) βάρους το πολύ 10 χιλιογράμμων ανά τεμάχιο και την παλαμίδα [Εuthynnus (Katsuwonus) pelamis], κατά τη διάρκεια της περιόδου από την 1η Οκτωβρίου έως τις 31 Δεκεμβρίου 1999, τόσο η τριμηνιαία μέση αγοραία τιμή πώλησης όσο και η τιμή "ελεύθερο στα σύνορα" που αναφέρονται στο άρθρο 18 του κανονισμού (ΕΟΚ) αριθ. 3759/92, κινούνται σε επίπεδο κατώτερο από το 91 % της ισχύουσας κοινοτικής τιμής παραγωγού που καθορίζεται από τον κανονισμό (ΕΚ) αριθ. 2763/98 του Συμβουλίου, της 17ης Δεκεμβρίου 1998, με τον οποίο καθορίζεται για την αλιευτική περίοδο 1999 η κοινοτική τιμή παραγωγής τόνου που προορίζεται για τη βιομηχανική παρασκευή προϊόντων που υπάγονται στον κωδικό ΣΟ 1604(3).

(3) Το ποσό της αποζημίωσης σύμφωνα με το άρθρο 18 παράγραφος 2 του κανονισμού (ΕΟΚ) αριθ. 3759/92 δεν μπορεί σε καμία περίπτωση να υπερβαίνει είτε τη διαφορά μεταξύ του κατωφλίου ενεργοποίησης και της μέσης τιμής πώλησης του υπόψη προϊόντος στην κοινοτική αγορά είτε κατ' αποκοπή ποσό ισοδύναμο προς το 12 % του εν λόγω κατωφλίου.

(4) Οι ποσότητες για τις οποίες πρέπει να καταβάλλεται αντισταθμιστική αποζημίωση, κατά την έννοια του άρθρου 18 παράγραφος 1 του κανονισμού 3759/92, δεν μπορούν να υπερβούν σε καμία περίπτωση για το σχετικό τρίμηνο τα όρια που προβλέπονται στην παράγραφο 3 του ίδιου άρθρου.

(5) Οι ποσότητες κιτρινόπτερου τόνου (Thunnus albacares) βάρους άνω των 10 χιλιογράμμων ανά τεμάχιο, κιτρινόπτερου τόνου (Thunnus albacares) βάρους το πολύ 10 χιλιόγραμμα ανά τεμάχιο και παλαμίδας [Εuthynnus (Katsuwonus) pelamis], οι οποίες κατά τη διάρκεια του σχετικού τριμήνου πωλήθηκαν και παραδόθηκαν στις εγκατεστημένες στο κοινοτικό τελωνειακό έδαφος βιομηχανίες μεταποίησης, είναι ανώτερες από εκείνες που πωλήθηκαν και παραδόθηκαν κατά τη διάρκεια του αντιστοίχου τριμήνου των τριών τελευταίων αλιευτικών περιόδων· επειδή οι ποσότητες αυτές υπερβαίνουν τα όρια που καθορίζονται στο άρθρο 18 παράγραφος 3 του κανονισμού (ΕΟΚ) αριθ. 3759/92, θα πρέπει για τα προϊόντα αυτά να περιορισθεί ο συνολικός όγκος των ποσοτήτων που μπορούν να δικαιούνται αποζημίωσης.

(6) Κατ' εφαρμογή των προβλεπόμενων στο άρθρο 18 παράγραφος 4 του κανονισμού (ΕΟΚ) αριθ. 3759/92 ανωτάτων ορίων για τον υπολογισμό του ποσού αποζημίωσης που χορηγείται σε κάθε οργάνωση παραγωγών πρέπει να καθοριστεί η κατανομή των επιλέξιμων ποσοτήτων μεταξύ των οικείων οργανώσεων παραγωγών αναλογικώς προς τις αντίστοιχες παραγωγές κατά τη διάρκεια του αντιστοίχου τριμήνου των αλιευτικών περιόδων 1996 έως 1998.

(7) Πρέπει συνεπώς να αποφασισθεί η χορήγηση αντισταθμιστικής αποζημίωσης, για την περίοδο από την 1η Οκτωβρίου έως τις 31 Δεκεμβρίου 1999, για τα υπόψη προϊόντα.

(8) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αλιευτικών προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η αντισταθμιστική αποζημίωση που αναφέρεται στο άρθρο 18 του κανονισμού (ΕΟΚ) αριθ. 3759/92 χορηγείται, για την περίοδο από την 1η Οκτωβρίου έως τις 31 Δεκεμβρίου 1999, για το ακόλουθο προϊόν:

>ΘΕΣΗ ΠΙΝΑΚΑ>

Άρθρο 2

1.

>ΘΕΣΗ ΠΙΝΑΚΑ>

2. Η κατανομή του συνολικού όγκου μεταξύ των οικείων οργανώσεων παραγωγών καθορίζεται στο παράρτημα.

Άρθρο 3

Οι εργασίες που πρέπει να ληφθούν υπόψη για τον καθορισμό του δικαιώματος αποζημίωσης είναι οι πωλήσεις των οποίων τα τιμολόγια φέρουν την ημερομηνία του σχετικού τριμήνου, και οι οποίες λήφθηκαν υπόψη για τον υπολογισμό της μέσης μηνιαίας τιμής πώλησης που αναφέρεται στο άρθρο 7 παράγραφος 1 στοιχείο β) του κανονισμού (ΕΟΚ) αριθ. 2210/93 της Επιτροπής(4).

Άρθρο 4

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Σεπτεμβρίου 2000.

Για την Επιτροπή

Franz Fischler

Μέλος της Επιτροπής

(1) ΕΕ L 388 της 31.12.1992, σ. 1.

(2) ΕΕ L 350 της 31.12.1994, σ. 15.

(3) ΕΕ L 346 της 22.12.1998, σ. 5.

(4) ΕΕ L 197 της 6.8.1993, σ. 8.

ΠΑΡΑΡΤΗΜΑ

Κατανομή μεταξύ των οργανώσεων παραγωγών των ποσοτήτων τόνου που δικαιούνται αντισταθμιστικής αποζημίωσης για την περίοδο από την 1η Οκτωβρίου έως τις 31 Δεκεμβρίου 1999 σύμφωνα με το άρθρο 18 παράγραφος 4 του κανονισμού (ΕΟΚ) αριθ. 3759/92 με ποσότητες ανάλογα με το ποσοστό αποζημίωσης

1.

>ΘΕΣΗ ΠΙΝΑΚΑ>

2.

>ΘΕΣΗ ΠΙΝΑΚΑ>

3.

>ΘΕΣΗ ΠΙΝΑΚΑ>